ક્ષણભર માટે જાણે હવનને બ્રેઈનહેમરેજ જેવો આંચકો લાગ્યો પણ તરત જ એણે પોતાની જાતને સંભાળી લીધી. મનોમન એ વિચારવા લાગ્યો, ‘પારમિતા આમ તો સમજુ, સુશીલ, સંસ્કારી છે. એની ઉપર શંકા કરી શકાય એવું વર્તન મારી નજરે ચડ્યું નથી. વાતના મૂળમાં પહોંચ્યા પહેલા એના પર ચારિતત્ર્યહીનતાનો આરોપ મૂકવો યોગ્ય નથી.’ એ પોતે પોતાને જ કહેવા માંડ્યો, ‘અરે એય હવન! આમ તો એટલે શું? વ્હોટ ડુ યુ મીન??’ હવનને સપ્તપદીનાં વચનો યાદ આવ્યાં. ‘હું પારમિતા સાથે મન, કર્મ, વચનથી બંધાયો છું” દામ્પત્યને આમ એરણે ન ચઢાવાય. ખૂબ ઊંડા મનોમંથન પછી હવન નતીજા પર પહોંચ્યો કે લગ્ન પછી પારમિતા સંપૂર્ણ ડેડિકેશનથી જીવે છે તો નાહકના શું કામ આ અટપટીમાં પડવું જોઈએ.’